
P R A E F A M E N. 


Quo  plura  universae  physiologiae  super- 
sunt capita,  densis  tenebris  obruta,  quae 
num  unquam  in  lucem  protractura  sit  dies 
et  longioris  aevi  experientia,  maxime  ambi- 
gitur: eo  minus  ab  investigandis  iis,  quae 
etiamnum  explicatione  indigent,  abstinere 
oportet,  quum,  tametsi  magnus  .scripto- 
rum numerus  eandem  jam  dudum  ma- 
teriam tractaverint,  contingere  possit,  ut, 
qui  in  singulis  iterum  iterumque  recognos- 
cendis versetur,  novi  quidpiam  inveniat,  quo 
rectior  indicetur  investigandi  via. 

Quamobrein  non  aliena  facturum  cen- 
seo, qui  de  iis  organis,  quae  sanguinis  di- 
verticula in  foelu  recentioribus  existimantur, 
dispicere  conctur,  etiamsi  minus  amplam 
habeat  experientiae  molem,  cui  superstruat 
fundamenta.  Quidni  comparatis  variis  vario- 

rum  scriptorum  sententiis  lector  sincero  ju- 
dicio verum  eruat,  quod  singulos  fortasse, 
utpote  suam  quemque  viam  sequentes,  cete- 
ris omnibus  neglectis,  effugerit? 

Hanc  ob  rem  glandulae  thymi  anato- 
miam  et  physiologiam  dissertationis  inaugu- 
ralis  argumentum  mihi  desumsi  et  reputatis 
aliorum  physiologorum  opinionibus,  meam 
ipsius  sententiam  constituere  ac  stabilire  stu- 
dui. Quae  utrum  vera  sit,  aliis  dirimendum 
tanto  libentius  relinquo,  quanto  minus  in 
genere  refert,  vera  sententia  an  protinus 
unanimi  omnium  ornetur  assensu,  nec  ne, 
et  quanto  plus  requiritur  temporis,  ut  quid 
in  dubiis  sit  probabile,  discernatur.  Quod 
quum  equidem  neque  diserte  affirmare  ne- 
que negare  ausim,  nullus  dubito,  quin  lec- 
tores benevoli,  si  quid  suae  sententiae  con- 
trarium in  hac  mea  scriptiuncula  invenerint, 
indulgenter  excusaturi  sint. 


CAPUT  I. 

DESCRIPTIO  GLANDULAE  thymi  anatomica. 


De  etymologia  vocis  thymus  disceptare  video 
auctores:  Bartholinus1)  a thyini  folii  simili- 
tudine dictam  esse  hanc  partem  tradit;  at  si 
solam  formam  respexerint  veteriores,  cur  thymi 
foliis  aequiparaverint,  non  plane  liquet,  si- 
quidem ista  folia  nihil  habent  peculiare,  quod 
prae  ceteris  glandulae  thymi  figurae  respon- 
deat. Nescio  igitur,  numne  praeponenda  sit 
eorum  sententia,  qui  nomen  derivant  a ^vfxog 
(animus,  poetis  pectus),  ratione  scilicet  habita 
situs  in  pectore,  cui  antiquiores  animi  sedem 
assignare  solebant ; cui  opinioni  jam  favit 
Biolanus'1)-,  eandem  non  improbabilem  existi- 


*)  Thom.  Bartholini  Anatom.  Lib.  II.  pag.  348. 
, , Thymus  a Thymi  folii  similitudine  dictus,  non  a ilvpcp, 
quasi  in  perturbationibus  animi  sanguis  et  spiritus  in- 
tra glandem  illam  in  vena  cava  ebulliat  aut  effervescat, 
sicut  explicat  Riolanus;  nam  in  corde  effervescit  eruor, 
bic  transit  nec  moratur,  quum  rari  ramuli  sint  conspi- 
cui in  thymi  corpore  nisi  nutrilionis,  ergo  aliquid  ex 
arteriis  relinquatur.” 

2)  Cf.  Bartholinus  L.  c. 


mat  Kraus  J),  praesertim  eam  ob  causam,  quoti 
passim  Jegatur  adi]v  fiv/uov  (glandula  thyini ). 
Rufus  Ephesius*),  si  recle  ejus  verba  intel- 
ligo,  magis  a situ,  quam  figurae  similitudine 
thymum  glandulam  appellari  judicat. 

Sila  in  cavo  mediastini  antico,  plerumque 
a manubrio  ossis  sterni , ad  eum  ossis  dicti 
descendit  locum,  quo  cartilagines  costae  sextae 
ei  affiguntur.  Accreta  reperitur  mediastino 
mediaeque  pericardii  parti;  arcum  aortae,  trun- 
cum arteriae  pulmonalis,  venae  cavae  superio- 
ris initium,  perinde  ac  initium  duarum  sub- 
claviarum tegit,  ubivis  per  telam  cellulosam 
adhaeret.  Implet  igitur  totum  fere  cavum  me- 
diastini anticum,  sive  intervallum  paginae  utri- 
usque  pleurae.  Apparet  glandula  thymus  ter- 
tio vitae  foetalis  mense,  et  una  cum  foetu  de- 
inceps crescit  usque  ad  ejus  maturitatem;  quod 
quidem  Lucae*)  et  Meckelius 4 ) negant,  di- 
centes, experientia  sese  edoctos  scire,  glandu- 
lam post  partum  ad  tempus  certum  increscere. 
Sub  anni  primi  vel  secundi  finem  sensim  sen- 


!)  Kritiscli  - etyinologisches  medicin.  Lexicon,  2le 
Autlage  1826.  p.  829  — 30. 

T)e  partib.  hora,  ex  Edit.  Guil.  Clincli , p.  37. 
„Ex  TovTbJV  tujv  ccdeviov  xcu  6 xalovfievog  ’pog 
laxi,  ntyv/.tog  fiev  xctxcc  n)v  xecpctfo)v  xrjg  xcigdiag, 
knt^aXkuiV  de  roi  re  eido  uro  rov  TQcc/fkov  anovdv- 
xaX  rov  (Hqov"/ov  T<p  TiQog  nvevfxovo  ntQaxi,  ovx 
iv  naaiv  eiogcifievog.  ” 

3)  Lucae  Anatoni.  Unlersuchungen  der  Thymus  in 
Menschen  und  Thieren.  Frankf.  1811.  S.  15. 

^)  MecheVs  nienschl.  Anat.  Bd.  IV*  S.  456. 

simque  attenuatur,  magis  constringitur,  multo 
durior  evadit,  adultioribus  autem  adeo  imminui- 
tur, ut  quandoque  nullum,  vel  leve  modo  ejus 
vestigium,  ceu  rudimentum  telae  cellulosae 
post  manubrium  sterni  deprehendatur.  In  ad- 
ulto quodam  permagnam  invenit  Cowperusl)\ 
eandem  Heisterus 2)  in  puero  tredecim  anno- 
rum, hectice  defuncto,  scirrho  induratam  atque 
ingentem  vidit;  utplurimum  ad  annum  vitae  duo- 
decimum vestigia  ejus  manifesta  discernuntur. 

Figura  thymi  variat;  plerisque  in  casibus 
est  triquetra,  plana,  partibus  vicinis  compressa. 
In  cadaveribus  infantum  nunquam  plane  eadem 
reperitur;  idem  de  symmetria  dicendum  est, 
haec  enim  rarissime  observata  est  ab  anatomis. 

Divisionem  ejus  quod  attinet,  duas  paries 
laterales  satis  magnas  ita  inter  se  distinctas  vi- 
demus , ut  revera  duo  thymi  adesse  videan- 
tur3). Utraque  vero  pars  duobus,  vel  tri- 
bus, vel  quatuor  componitur  lobis,  quorum 
singuli  lobulis  consistunt  minoribus,  per  telam 
cellulosam  raram  ita  conjunctis,  ut  in  unam 
continuamque  massam  colligantur,  proprio  in- 
volucro membranaceo  obtectam.  Quum  quis- 
que lobulus,  quod  jam  Hallerus 4)  asseruit, 
proprio  velamento  a sociis  et  vicinis  separetur. 


!)  Anatoni.  T.  XXf. 

2)  Comp.  A nat.  pag.  118. 

3)  Aliquando  tres  veras  adesse  glandulas,  T/iorn. 
Bartholinus  I.  c.  annotavit,  et  sic  aliquando  in  cadave- 
ribus alii  invenerunt.  Plerumque  tamen  duae  tantum 
adsunt,  vere  distinctae. 

4)  Haller  Element.  ptiysiol,  Tom.lll.Scct.il.  §.  1. 

facile  est,  sine  substantiae  ipsius  offensione 
eos  cultro  diducere,  qua  re  a lobis  pulmonum 
differunt.  Superior  thymi  pars  eodem  modo 
ac  inferior  in  duo  secedit  cornua,  quorum 
inferiora  longa  sunt  et  multo  crassiora,  in  pe- 
ricardium protensa  eorumque,  quod  dextrum 
est,  plerumque  longius,  nonnunquam  ad  ip- 
sum fere  diaphragma  producitur.  Superiora 
breviora  et  angustiora,  ante  venas  subclavias 
juxta  utrumque  latus  asperae  arteriae  in  collum 
ascendunt,  non  raro  processus  longos  et  an- 
gustos sursum  emittunt  ad  glandulam  usque 
thyreoideam,  imo  adeo,  quod  VFharlonus1) 
in  foetu  vitulino  vidit,  ad  ipsas  glandulas  ma- 
xillares, quibuscum  tam  per  vasa  sanguinea, 
quam  per  telam  cellulosam  nectuntur,  distincte 
tamen  ab  iis  discerni  possunt.  Vulgo  autem 
cornua  superiora  minus  alte  assurgunt.  Cornu 
superius  dextrum  sinistro  pariter  longius  videri, 
annotat  de  Hugo'2).  In  foetu,  quem  expio-  . 
ravi,  septem  mensium  thymum  fere  ad  glan- 
dulam thyreoideam  porrectum  vidi,  color  ex- 
terior ex  sanguinis  copia  rubicundus  erat  et 
pondus  inveni  drachmarum  fere  trium3 * * * 7).  In 


!)  Wharton  Adenographia.  p.  103.  F. 

2)  Aug.  Lud.  de  Hugo  Dissert  de  glandulis  in  ge- 
nere et  speciatim  de  thymo.  Gdtting.  1766. 

3)  De  pondere  thymi,  quod  varia  hominum  et  ani- 
malium sit  aetate,  apud  Halterum  1.  c.  haec  legimus: 

„ln  modo  nato  homine  thymus  granorum  160  et  ISO 
pondus  habuit,  anno  vero  28  granorum  90.  In  vaccae 

foetu  uncias  16  pependit,  in  adulto  animale  uncias  9. 

Ftationem  in  foetu  ad  adultum  reperit  Cl.  de  Sauuages 

7 ad  4:  majusculum  tamen  in  suo  juvene  Eustacluus 

infante  annorum  duorum  thymum  jam  palli- 
diorem, constrictam  atque  duriorem  observavi. 

Substantia  interna  mollis,  spongiosa,  ru- 
bicunda, ex  innumeris  acinis  coacta  magnoque 
vasorum  numero  praedita  est.  Sufflata  et  exsic- 
cata, aut  spiritu  vini  servata  glandula,  caver- 
nosa seu  cellulosa  ejus  structura  optime  per- 
spicitur. Animadvertitur  in  media  utriusque 
thymi  parte  cavitas,  quae  jam  a multis  veterio- 
ribus  anatomis,  ut  a Bartholino J)  (qui  pri- 
mus illam  se  observasse  dicit),  ab  Hallero*  2) 
aliisque , nuperiori  tempore  a Meckelio  et 
Lucae  observata  atque  descripta  est.  Haec  ca- 
vitas facile  inflatur,  aerque  in  eam  adactus 
per  totam  ejus  longitudinem  diffunditur,  ita 
tamen,  ut  alterius  lateris  thymus  simul  non  ele- 
vetur. In  foetu  ante  partum  legitimum  albi- 
canti, saepe  subcano,  tenaci -lymphatico,  quan- 
doque lactis  haud  dissimili  latice  impleta  est, 
cujus  quantitas  variat.  Nicolai 3)  in  alterutro 
cavo  fere  scrupulum  dimidium  fluidi  invenit. 
Hoc  fluidum  pariter  ac  cavitatem  descripserunt 
plures  veteriores  anatomi , ut  Bartholinus, 
Graafius,  Cowper,  Lancisius,  Petrus  Diony- 
sius et  alii;  idem  arbitrantur  Meckelius 4)  et 


pinxit,  magnum  vidit  Cl.  du  Bordeu  et  Cowperus , et  in 
nonnullis  animalibus  marini  generis,  et  tamen  respiran- 
tibus, magnus  reperitur.” 

Anat.  pag.  348. 

2)  L.  c.  pag.  116. 

3)  A.  G.  Nicolai  Ueber  den  Nutzen  der  Thymus. 
In  Rusds  Journal  Bd.  22,  Heft  2,  p.  321. 

/4)  Mcckcl  menschl.  Anat.  Bd.  IV.  S.  455. 

Lucae1),  quorum  hic  glandula  compressa  non 
parvam  ejus  obtinuit  quantitatem.  Haller 2) 
succum  in  thymo  contentum  vini  spiritu  coa- 
gulare dicit,  quod  ab  aliis  etiam  est  observa- 
tum. Lucae  ope  microscopii  duas  substantias 
in  thymo  distinxit,  internam  rubicundam,  va- 
sorum ditissimam,  externam  magis  albidam. 
Si  vero  parietes  thymi  cavitatum  examinamus, 
jam  oculorum  acie  intensiori  partem  illam, 
quae  cavitati  propior  jacet,  colorem  rubicun- 
diorem exterioribus  habere,  animadvertimus. 
Circa  internam  faciem  parvas  quoque  videmus 
asperitates,  eminentes  strias,  juxta  eas  cava, 
aperturas  nimirum  cellularum  glandulae  par- 
varum. Eminentiae  autem  in  cavo  thymi  ni- 
hil aliud  sunt,  nisi  parietes  multorum  inter  se 
diversimodi  conjunctorum  vasorum,  inprimis 
venarum,  quas  ad  hanc  usque  partem  sese  fa- 
cile persequi  potuisse,  Nicolai 3)  affirmat. 

Vasa  habet  arteriosa,  venosa,  lymphatica  et 
nervos. 

Arterias  adipiscitur  superiores  alias,  alias  in- 
feriores. Arteriae  thymicae  superiores  a thy- 
reoidea inferiori,  a mammaria  interna  et  inter- 
costali prima,  inferiores  a mammaria  interna,  ra- 
mis mediastinis  et  pericardinis  surgere  solent.  4) 


*)  Lucae  1.  c.  pag.  31. 

2)  L.  c. 

3)  L.  c.  pag.  317. 

Anatomus  quidam  thymum  arterias  recipere  pu- 
tat a carotidibus,  e quibus  nunquam  provenire  aliquas, 
Ila/lerus  memoriae  prodidit.  T.  11.  pag.  475. 

Venae  perinde  et  superiores  sunt  et  inferio- 
res. Revellitur  sanguis  nimirum  a venis  thymi- 
cis superioribus  ad  gulturales,  thyreoideas  infe- 
riores, et  ad  mammariam  internam,  ex  inferiori- 
bus autem  ad  mediastinas,  jujularem  internam, 
subclaviam  sinistram,  dextro  in  latere  ad  ipsam 
venam  cavam  superiorem. 

Vasa  lymphatica  numerosissima  plurimis 
anatomis  adesse  dicuntur.  Frequentissima  vidit 
Whartonus  *)  per  glandulam  decurrentia  et  in 
venam  subclaviam  patescentia.  Utrum  vero 
omnia  in  hujus  glandulae  substantiam  terminen- 
tur, an  potius  eorum  aliqua,  ab  aliis  partibus 
oriunda,  per  eandem  tantum  labantur,  quo  re- 
ctius e thorace  in  venam  perveniant  ambiguum 
censet.  Cowper *  2)  etiam  vasa  lymphatica  defen- 
dit. Haller 3)  vero  nunquam  ea  se  vidisse, 
refert. 

Nervi,  si  Bartholinum  sequimur,  aut  nulli, 
aut  minimi  inveniuntur,  a pari  septimo  et  plexu 
subclavio  originem  ducentes.  Num  praeter  haec 
filamenta  substantia  glandulae  thymi  proprios 
acquirat  nervos,  fortasse  non  sine  summo  negotio 
cultro  possit  demonstrari. 

Quae  hactenus  descripsimus,  anatomiae  ope 
offeruntur  oculis;  ad  obscuriora  nunc  pergimus, 
a sensuum  externorum  arbitrio  paulo  remotiora, 
nimirum  ad  ventilandam  quaestionem:  utrum 
sit  glandula  thymus  ductibus  excretoriis  in- 
structa ? 


Adenograph.  pag.  97. 

2)  Anat.  of.  hum.  bod.  T.  XXI, 

3)  L.  c.  pag.  117- 

Non  defuerunt  quidem,  qui  liquorem  in  ea 
secerni  cumque  ipsum  per  ductus  excretorios  ad 
certum  quendam  locum  vehi  crediderint,  alii  au- 
tem, qui  eos  in  dubium  vocaverint,  quin  omnino 
negarint.  Huyschius  J)  se  in  bovis  thymo  sin- 
gularem ductum  detexisse,  asserit,  quo  secretus 
in  eo  liquor  in  alteram  mammariam  venam  ab- 
duceretur. j Bellinger *  2)  duos  canales,  juxta  tra- 
cheam ascendentes,  ad  glandulas  maxillares  de- 
ferri, nobis  persuadere  molitur.  Vcrcellonius 3) 
ductum  ad  asperam  arteriam,  nec  non  Italus  qui- 
dam anonymus  4)  ad  oesophagum  pergentem  se 
invenisse,  dicunt.  Hoc  si  verum  esset  atque  ad 
evidentiam  commonstrari  posset,  thymi  usus  lu- 
ce meridiana  clarior  omnibusque  dubitationibus 
expeditus  foret. 

Multo  major  eorum  est  numerus,  qui  de  exi- 
stentia  ductuum  excretoriorum  dubitarunt,  quippe 
qui  subtilissimis  injectionibus,  summa  cum  dili- 
gentia iterum  ilerumque  institutis,  ne  vestigium 
quidem  alicujus  ductus  detegere  potuerint.  Sic 
J)uvcrnoi,  Whartonus,  JBoeclerus , Cheselden 
neque  non  T^erheyen  cum  aliis  Clar.  viris  nos- 
trae aetatis  ingenue  fatentur,  se  in  ductum  hunc 
excretorium  hucusque  frustra  inquisivisse ; liuy- 
schius, qui  primus  talem  se  vidisse  retulerat. 


Adversar,  anat.  med.  chirurg.  Dec.  II.  pag.  7- 

2)  Bellinger,  dissert.  dc  nutrltione  foetus  in  utero 
per  vias  hactenus  incognitas.  Londini  1717. 

3)  Verccllonii  dissert.  de  gland.  conglomeratis  oe- 
sopli.  c.  2. 

4)  Secundum  Hallenim  Comment.  in  inslitut.  Boerh. 
Tom.  II.  pag.  474. 

postea  errorem  professus,  ductum  illum  pro  ve- 
na sanguinis  experte,  agnovit. 

Denique  haud  possum,  quin  nonnulla  ad 
anatomiam  comparatam  pertinentia  subjiciam. 

Deest  thymus  plane  inferiorum  classium  ani- 
malibus, non  omnibus  amphibiis  atque  avibus; 
mammalium  ne  unum  quidem  est,  quod  careat 
thymo.  Est  enim  thymus  mammalibus  per  pri- 
mam saltem  vitae  periodum  constans,  neque  mi- 
nus plerisque  avibus,  provectiore  autem  aetate 
disparet;  iis  tantum  animalibus  per  totum  vitae 
tempus  manere  videtur,  quibus  spiritus  ducendi 
officium  saepius  intercipitur;  imo  observatum  est 
in  hominibus,  vel  adultioribus,  glandulae  molem 
auctam  fuisse,  ubi  pulmonum  labes  exorta  esset. 

Meckelius1)  quidem  in  Vespertilione  noctua, 
in  Erinaceo  setoso,  in  Mustela  vulgari  et  soina 
plurimisque  gliribus  adultis  eam  invenit.  Tie - 
demannus  2)  in  mure  marmota  hiemali  tempore 
majorem  vidit  thymum  quam  vernali;  similia 
animadvertit  in  Erinaceo,  Vespertilione,  Lutra  et 
Castore*  Num  error  fortasse  subsit  huic  senten- 
tiae, haud  dirimam;  satis  autem  constat,  anima- 
lia, asphyxiam  hibernam  agentia,  non  solum 
multo  adipe  generatim  esse  obruta,  verum  etiam 
magnis  glandulis  adiposis  circa  pectus  et  collum 
instructa,  quae  interdum  cum  thymo  glandula 
confunduntur  3). 


*)  Meckefs  Abhandlungen.  S.  206. 

2)  Bemerkungen  uber  die  Thymus  des  Murmcl- 
tliiers.  MeckePs  Arcbiv  Bd.  1.  S.  481. 

3)  Rudolphi,  Grundrifs  der  Physiologie,  Th.  I. 
pag.  282. 

Quod  allinet  amphibia,  in  nonnullis  thymi 
similia  corpora  juxta  colli  ct  thoracis  latus  invc- 
niunlur,  setl  in  his  omnino  suspenditur  discrimen 
inlcr  thymum  et  glandulam  thyreoideam,  ita  ut 
nulla  certa  lege  vel  huic  vel  illi  glandulae  illa 
corpora  adseribere  liceat.  Sic  Treviranus  ])  in 
reptilibus,  nominatim  in  rana  esculenta,  hiemali 
tempore  organa,  in  capilis  et  laryngis  latere  in- 
venta, pro  thymo  habet.  Apud  Testudines,  no- 
minatim T.  lutariam,  Carus'1 * *)  juxta  vasa  pectoris 
magna  neque  non  in  collo  glandulosum,  ru- 
bellum vidit  corpus,  quod  thymum  esse  sibi 
persuasit.  Eandem  glandulam  Nicolai  J)  ani- 
ujad vertit  in  Testudine  Myda,  quam  apud  Celeb. 
Rudolphiuin  se  vidisse,  gloriatur.  Auctore 
Caro  4)  etiam  colubris  apparatus  glandulosus  in 
regione  cordis  situs  est,  quem  thymum  opinari 
liceat. 

In  piscibus  nullum  plane  vestigium  glandulae 
thymi,  quamvis  plurimum  operae  atque  studii 
viri  clarissimi  adhibuerint,  hucusque  inveniri 
potuit. 

In  avibus  Meckelius  5)  qui  multum  hac  in 
re  sudavit,  corpora,  quae  ad  similitudinem  glan- 
dulae thymi  accederent,  invenit;  nam  corpus- 
cula 

1)  II.  Treviranus,  Verniischte  Schriflcn,  anatoni, 
und  physiol.  lnhalts.  Bd.  1.  S.  96. 

2)  Carus , Zootomie,  pag.  572. 

3)  L.  c.  pag.  321. 

4)  L.  c.  pag.  573. 

5)  Ueber  Schilddriisc,  Nebennieren  und  einige,  ili- 
nen  vcrwandte  Organe,  In  den  ALhnndtungen  aus  der 
menschl.  und  vergi.  Anatomie  und Physiologie.  lialle  1S06. 

cula  Illa  rubra  eademque  glandulosa,  quae,  ut  in 
turbis  avium  novellis,  in  grallis  atque  anseribus 
adultis  manifestum  est,  lateribus  asperae  arteriae 
non  longe  ab  ore  pectoris  adsident,  pro  thymo 
habuit.  Multum  autem  dubitationis  potest  mo- 
veri, utrum  sit  thymus,  an  glandula  thyreoidea, 
num  organon  quoddam,  utriusque  vices  susti- 
nens. Jam  enim  Tiedemannus  *)  carunculas 
illas  coacervatas  glandulae  thyreoideae  habitum 
prae  se  ferre  demonstravit,  quippe  quae  non  so- 
lum in  iis  avium  ordinibus,  quos  enarravimus, 
occurrant,  sed  etiam  in  aliis  sint  obviae,  ut  in  fal- 
cone, ardea,  otide,  columba,  corvo  marino,  sturno 
vulgari,  atque  ita  in  iisdem  sint  locatae,  ut  vici- 
niam organorum  vocis  teneant. 

Thymi  forma  in  mammalibus  multas  offert 
varietates.  Plerumque  triquetra,  cylindracea  re- 
peritur;  duabus  etiam  constat  partibus  laterali- 
bus, quarum  sinistra  vix  non  semper  longior,  an- 
gustior dextra.  Duabus  composita  est  substan- 
tiis, interdum  minus  luculenter  disjunctis.  Quae- 
que pars  lateralis,  non  secus  ac  in  hominibus, 
cavitate  est  munita. 

CAPUT  II. 

GLANDULAE  THYMI  USUS. 

Pauca  sunt  organa,  de  quorum  functionibus 
jam  antiquissimis  temporibus  adeo  dissenserint 
physiologi, quam  de  thymi  usu;  nulla  vero  senten- 
tiarum omnibus  satisfacit  desideriis  et  plures  ne 
hypotheseos  quidem  nomine  dignae  sunt.  Ne 


*)  Zoologie,  Bd.  II.  S.  688. 

noslro  quidem  aevo  hujus  organi  functionem  pe- 
nitus innotuisse,  a rerum  natura  haud  alienum 
videtur;  enim  destituimur  liic  subsidiis,  quae  in 
pervestigandis  aliarum  partium  functionibus  fa- 
cem nobis  praeferre  soleant.  Quaestiones  ana- 
tomicae, in  quibus  dilucidandis  viri  perit issimi 
cujuscunque  aevi  elaboraverunt,  nonnisi  de  ner- 
vis vasisque  sanguiferis  atque  lymphaticis  thymi 
nos  certiores  reddiderunt,  et  structuram  genera- 
lem omnium  corporum  glandulosorum  ei  compe- 
tere, docuerunt.  Anatome  comparata,  quae  alias 
clarissimam  physiologiae  lucem  affundit,  modo 
edocet  nos,  partem  animalium  thymo  glandula 
gaudere,  partem  carere,  aliis  alio  quidem  modo, 
universim  autem  eodem,  quo  hominibus  esse 
constructam.  Ne  pathologia  quidem,  quae  et 
ipsa  permulta  physiologiae  capita,  densis  obruta 
tenebris,  illustrare  valet,  hac  de  re  aliud  quid- 
piam  docet,  quam  glandulam  thymum  omnibus 
organorum  glandulosorum  morbis  obnoxiam  esse. 
In  eruenda  itaque  thymi  functione  ad  hypo the- 
ses confugiamus  oportet,  sperantes,  lore,  ut  ac- 
curatiori et  ab  omnibus  praeconceptis  opinioni- 
bus alieno  examine  tandem  laetior  obtineatur 
eventus,  qui  thymi  usum,  variis  dubitationibus 
hucusque  implicitum,  in  clara  luce  ponat.  — 
Generatim  hic  annotare  placet,  thymum  non  stric- 
tiori sensu  interponendam  esse  glandulis,  si  no- 
tionem earum  e functione,  i.  e.  secretione  et  ex- 
cretione  materiae  specificae,  determinamus,  quae 
dehnitio  aptior  esse  videtur,  quam  quae  desu- 
mitur a structura  ').  E supra  dictis  nimirum 


*)  RudoIphL , I.  c.  Th.  I.  pag.  106. 


19 


apparet,  thymum  quidem  glandularum  ad  instar 
esse  conformatam,  carere  autem  ductibus  excre- 
toriis, humorem  igitur,  in  cavitatibus  ejus  ob- 
vium, non  excretioni  esse  dicatum. 

Numerosae  hypotheses  de  hujus  partis  usu, 
ab  auctoribus  propositae,  in  duas  classes  apte  re- 
digi possunt 1).  Alii  enim  physiologici  et  me- 
dici thymo  mechanicum  tantum  tribuerunt 
usum,  alii  vero  vitalem  (juandam  illi  dignitatem 
largiuntur.  Ex  illis  autem  Galenus  et  Bidlous : 
thymum  fulcire  vasorum  divisiones,  vasa  defen- 
dere a clavicularum  duritie,  contendunt.  Tho - 
mas  Bartholinus  usum  thymo  hunc  assignavit: 

1)  „Vasa  ibi  ascendentia  magna,  venam  ca- 
vam et  arteriam  magnam,  earumque  ra- 
mos ad  brachia  et  scapulas  proficiscentes, 
fulcire.” 

2)  „Et  ob  tutelam,  uti  fieri  solet,  et  ne  vasa 
ab  ossis  attactu  laedantur. 

3)  „Ut  sit  quasi  cordis  tegmen  et  muni- 
mentum.” 

Sunt  etiam,  qui  dicant,  glandulam  thymum  or- 
ganon  esse  functionis  expers,  modo  thoracis  spa- 
tium explere,  ne  locus  oriatur  vacuus  2).  Sed 
locus  vacuus  nusquam  oritur  in  corpore,  quo- 
niam vel  aer  vel  vapor  adest.  Si  glandula  thy- 
mus huic  usui  esset  dicata,  pulmonum  functio- 
nem prohiberet  post  partum,  quippe  quorum 
expansioni  debitae  impedimenta  objiceret.  De- 


1)  F.  G.  Becker  dissert.  de  glandulis  thoracis  lym- 
phaticis atque  thymo.  Beroliu.  1826. 

2)  Bidlous , Licui aud,  Senacius. 

2 * 


nique  thymus  non  ampliorem  ihoracis  locum, 
sed  angustiorem  tenet. 

Inter  auctores,  qui  vitalem  quandam  functio- 
nem thymo  adscribunt,  Whartonus  *)  perlinet. 
Putat  enim *  2)  „liquorem  nutritium,  quem  nervi 
„octavi  paris  (pneumogastrici)  imbibant,  impuri- 
tate aut  acrimonia  quadam  inquinari,  eosque 
„cogi  illum  depurandi  gratia  hic  exspuere,  super- 
ruas ejus  partes  in  transitu  per  glandulae  sub- 
stantiam secerni,  et  per  lymphae  ductus  auferri, 
„pururnque  liquorem  per  nervos  in  eandem 
., disseminatos  resumi,  in  partium  nervosarum 
„tolius  corporis  usum.  Glandulam  vero  hunc 
„usum  praestare,  inde  probabile  fieri,  quia 
„dulcior,  delicatior  et  albidior  sit,  hineque  ejus 
temperamentum,  praeparationi  ac  secretioni  ma- 
teriae nutritiae,  in  usum  nervosarum  partium, 
„quae  similiter  dulcis  ac  substantiae  delicatae 
„esse  debeat,  apte  proportionatum  esse.  ’ Hugo 
haec  addit:  „Scruposam  sententiam  esse,  can- 
„didus  auctor  ipse  fatetur,  et  certe  est,  nullis 
„enim  nititur  experimentis,  et  argumenta,  quae 
„affert,  haud  magni  momenti  esse  videntur,  hinc 
„dudum  absoleta  est,  nec  ab  aliis  recepta;  nec  vi- 
„deo,  quomodo  demonstrari  possit,  nervos  acri- 
„monia  quadam  inquinari,  ut  cetera  sileam.” 

Astrucius  3)  suspicatur,  glandulam  nostram, 
aeque  ac  glandulam  thyreoideam,  esse  lymphati- 

*)  Adenograpli.  pag.  100. 

2)  Cf.  de  Ilugo  dissert.  de  glandulis  in  genere  et 
speciatim  de  thymo.  Gotting.  1766.  pag.  36. 

3)  vlstruc.  (Joh.),  des  tumeurs  et  des  ulceres, 
Paris  1579.  8.  Toni.  I.  pag.  167. 

cam,  structura  singulari  munitam,  ei  tantum  usui 
dicatam,  ut  receptaculum  sit  lymphae,  a capite, 
facie  et  collo  huc  affluentis  ad  venam  subcla- 
viam sinistram,  aut  ad  ductum  thoracicum  na- 
turae legibus  revectae.  Cowper  etiam  atque 
Hofmannus  *)  thymum  sistere  putant  recepta- 
culum superantis  chyli,  ne  vi  ejus  oneretur  en- 
cephalum.  Praeter  hunc  usum,  alterum  acce- 
dere dicit  Verheynius 1  2) , eum  nempe,  ut  secer- 
nat humorem,  qui  in  pericardio  contineatur. 
Haec  quoque  minus  sunt  probanda.  Non  enim 
videmus,  quomodo  cerebrum  onerari  queat  chy- 
lo, quum  chylificationi  locum  non  esse,  sciamus, 
itaque  chyli  receptaculo  non  opus  sit;  quod  atti- 
net humorem,  qui  in  pericardio  invenitur,  nobis 
persuasum  habemus,  arteriis  pericardii,  quorum 
non  parvus  est  numerus,  eum  exhalari  iterum- 
que  resorberi  vasis  lymphaticis. 

Roejslinus 3)  contendit,  maternum  sanguinem, 
in  placenta  jam  multum  mutatum,  minimarum 
glandulae  thymi  arteriarum  opera  foetus  naturae 
magis  attemperari,  eoque  modo  laudabiliorem 
ad  venas  reliquumque  corpus  transferri. 

Boeclerus  4 ) glandulam  thymum  pulmonum 
vices  catenus  sustinere  autumat,  ut  sanguifica- 
tioni  in  foetu  provideat. 


1)  Idea  machinae  humanae.  Sect.  18. 

2)  Anatomie,  pag.  349. 

3)  Roejslinus,  dissert  inaug.  physiol.  mcd.  de  diffe- 
rentia inter  foetum  et  adultum.  Argent.  1513. 

4)  Boeder , de  thyreoideae,  thymi  atque  suprarena- 
lium glandularum  in  homine  nascendo  et  nato  functio- 
nibus. Argent.  1753.  4. 


Heckerus *)  idcirco  additam  corpori  putat 
glandulam  thymum,  ut  infinitis  ejus  arteriolis 
caloris  pars  ex  sanguine  eliciatur,  talique  modo 
summa  caloris  per  corpus  diffusi  adaugeatur. 

Nonnulli,  ut  Ruysch  et  Michaelis  2)  thy- 
mum glandulam  pariter  ac  thyreoideam  et  su- 
prarenales, organon  nutritium  constituere  tra- 
dunt in  foetu,  ita  ut  secretio  materiae  alicujus 
plasticae  in  ea  contingat,  quae  resorpta  sanguini- 
que admixta,  hunc  corrigat  aptioremque  reddat 
nutriendo  corpori;  singulare  enim  secretum  con- 
fici in  thymo,  partim  ex  humore  lymphatico  in 
eodem  obvio,  partim  ex  ingente  vasorum  nu- 
mero, omnibus  glandulis  communi,  satis  liquere, 
asserunt.  Quae  Michaelis  tradit,  haec  sunt. 
„Cum  hujus  glandulae  situm,  una  vel  duabus 
„acuminatis  partibus,  umbilicum  versus  directis 
„incipientis,  atque  sub  sterno  ad  eum  fere  Jocum 
„pertinentis , ubi  lymphaticorum  trunci  venis  in- 
feruntur mccum  reputo,  consideroque  lacteum, 
„qui  ei  inest,  succum,  cellulosamque  texturam, 
„eamque  in  omnibus  fere  animalibus  deprehendi, 
„et  annis  crescentibus  marcescere;  res  certa  et 
„indubitata  mihi  videtur,  eam  nutriendo  foetui 
„esse  destinatam,  funiculique  umbilicalis  vasa 
„lymphalica  excipere.  Fit  etiam  admodum  pro- 


*)  Hecker , Ueber  die  Verricbtung  der  kleinsten 
Scblagadern  und  einiger  aus  deni  Gewebe  der  (einsten 
Gefalse  bestehender  Eingeweidet  der  Schild-  und  Brust- 
driise,  der  Milz,  der  Nebennieren  und  der  Nacbgeburt. 
Erfurt  1790.  8. 

Michaelis , dissert.  inaug.  sistens  observationes 
circa  placentae  ac  funiculi  umbilicalis  vasa  absorbentia. 

Gbtting.  1740. 

„babile,  succum  qucrn  ei  ad\ehunt,  m ea  mula- 
„tum,  foelui  nutriendo  heri  magis  idoneum,  at- 
„(pie  deinceps  propriis  quibusdam  vasis  evacu- 
antibus, loco,  quo  omnia  vasa  lymphatica  venis 
„inleruntur,  in  sanguinem  ei  fundi.” 

Ad  similitudinem  theoriae  Ixuyscliianae  pro- 
xime accedit  ea,  quam  nuper  apposuit  Nicolai  1 ) 
et  argumentis,  quibus  potuit  sat  multis  vindi- 
care studuit.  Verba  autem  hujus  auctoris,  la- 
tino sermone  haec  fere  sunt:  „Si  disquisitiones 
, .anatomicae  thymi,  inprimis  mammalium  vano- 
„rum,  comprobant,  nunquam  non  ei  inesse  cavi- 
tatem, humore  lymphatico  impletam,  istiusque 
„humoris  per  varias  vitae  foetalis  periodos,  m- 
„primis  eo  tempore,  quo  sanguinis  cursus  per 
„cor  distribui  coepit  abusque  sanguis  ad  superio- 
„rcs  alius  ad  inferiores  corporis  partes  devehitur, 
„semper  debitam  quantitatem  reperiri,  thymi 
„usus  cum  evidentia  is  haberi  potest,  ut  partem 
„sanguinis,  foelui  nutriendo  dicati,  quae  e vena 
„umbilicali  ad  cavam  inferiorem,  ex  hac  per  fo- 
„ramen  ovale  ad  atrium  cordis  sinistrum,  ventri- 
culum sinistrum,  aortam  ascendentem  indeque 
„ad  thymum  pervenit,  recipiat,  quae  per  arterias 
„thymicas  secreta,  a venis  autem  parietum  thymi 
„internorum  resorpta,  e thymo  glandula  ad  ve- 
,,nam  cavam  superiorem  cum  sanguine  traduca- 
ntur. Ilanc  per  venam  succus  iste  cum  sanguine 
„ad  aortam  descendentem  pergit  ejusque  sangui- 
„ncm  ita  mutat,  ut  sanguini  arterioso  similior  ac 
„nulriendis  inferioribus  corporis  partibus  aptior 


0 L.  c.  pag.  327* 

,, reddatur ; rebus'  enim  aliter  constitutis,  partes 
,, inferiores  modo  venosum  sanguinem  obti- 
„nerent.” 

„Quodsi  humor,  in  thymi  cavitate  obvius,  ni- 
M esset,  nisi  materia  excrementitia , corpori 
„plane  inutilis,  partim  sub  finem  vitae  foetalis 
„major  ejus  copia  inveniretur,  partim  reliquis 
„materiis  excrementitiis,  mutata  scilicet  indole  ac 
„incipiente  corruptela  ob  diuturniorem  retentio- 
nem, similior  foret;  quorum  omnium  nulla  re- 
feriuntur vestigia  in  neonatis.” 

Brevem  hujus  theoriae  epicrisin  additurus, 
argumenta  eam  sustinentia  primo  saltem  obtuitu 
satis  probabilia  videri,  ingenue  fateor,  quam- 
obrem  non  plane  vituperandos  esse  censeo,  qui 
iis  sese  convictos  dicant;  errant  autem,  qui  omni 
dubitatione  majorem  putent  hanc  sententiam.  — 
Primum  enim  auctor  se  nescire  asserit,  quid  sibi 
velit  cavitas,  quid  magnus  vasorum  numerus, 
nisi  thymus  provideat  secretioni?  Ignorare  au- 
tem non  oportet,  vasorum  multitudinem  non 
adeo  esse  immensam,  ut  conciliari  nequeat  cum 
thymi  amplitudine,  quae  est  in  foetu;  eundem 
porro  vasorum  numerum  requiri,  si  thymo  ad- 
scribamus  dignitatem  diverticuli  sanguinis,  quod 
infra  disputabitur;  denique,  si  vasa  respiciamus 
numerosa,  eandem  esse  rationem  thymi,  ac  lie- 
nis, cui  vix  lymphae  plasticae  secretionem  lar- 
giar, quam  Tiedemannus largitur.  Cavitas,  in 
thymo  obvia,  mehercle  non  probat  secretionem, 
etenim  glandulae  verae,  multum  humoris  secer- 
nentes, destituuntur  tali  cavitate;  si  quis  obji- 
ciat, glandulas  pro  cavitate  ductus  habere  ex- 
cretorios, meditari  oportet,  nihil  interesse,  num 

secretum  egeratur  per  ductus  proprios,  an  resor- 
beatur per  venas,  quod  fieri  putat  Nicolai ; imo 
vero  cavitas,  si  quid  commercii  aleret  cum  func- 
tione thymi  secretoria,  magis  probaret,  materias 
secretas  in  ea  accumulari  et  asservari,  quam  re- 
sorberi per  venas.  Humor  ille  lymphaticus  si 
ad  corrigendum  sanguinem  aortae  descendentis 
esset  destinatus,  certissime  venarum  thymicarum, 
proxime  eum  resorbentium,  longe  alius  inveni- 
retur, quam  reliquarum  venarum,  nimirum  ar- 
terioso analogus,  quod  nullis  probari  potest  ar- 
gumentis. Sanguinem  venae  cavae  superioris,  qui 
per  ventriculum  cordis  dextrum  et  ductum  Bo- 
talli  ad  aortam  descendentem,  ergo  ad  inferiores 
corporis  partes  proficiscitur,  aliquantum  corrigi 
debere,  non  est,  quod  dubitemus,  veruntamen 
alia  ratione  hoc  administrari,  facile  ratiocinabi- 
mur, si  mutationes  pensitamus,  quas  sanguinis 
circuitus  in  foetu  experitur.  Prima  nimirum 
foetus  aetate,  qua  superiores  corporis  partes 
prae  ceteris  excoluntur,  foramen  ovale  maximum, 
ductus  Botalli  minimus  est,  proinde  sanguis  ve- 
nae cavae  inferioris  , ex  parte  mutatus  admixto 
sanguine  venae  umbilicalis  , per  foramen  ovale 
ad  dimidium  cordis  sinistrum,  inde  ad  arcum 
aortae  tendit,  ubi  suscipitur  a carotidibus  et  sub- 
claviis, ita  quidem,  ut  exigua  ejus  pars  tran- 
seat in  aortam  descendentem,  quoniam  par- 
tium inferiorum  evolutio  adhuc  retardatur.  Ado- 
lescente magis  foetu,  valvula  foraminis  ovalis 
majora  capit  incrementa  et  aperturam  reddit 
minorem;  eodem  gradu  amplificatur  ductus  Bo- 
talli, ut  non  modo  sanguis  venae  cavae  superio- 
ris, sed  etiam  pars  haud  exigua  sanguinis  cavae 

inferioris  ad  aortam  pergat  descendentem  cjus- 
(|iic  sanguinem  corrigat,  quoniam  venter  et 
inferiores  extremitates  magis  excoluntur  itaque 
plus  sanguinis  plastici  desiderant.  Hanc  veram 
esse  rei  rationem,  ex  eo  petere  videtur,  quod, 
foetu  maturo,  foramen  ovale  minimum,  ductus 
JBotalli  maximus  repcritur,  quippe  qui  ipsam 
superet  aortam  J). 

Nec  iis  quidem  adstipulandum  esse  arbitror, 
qui,  provocantes  ad  observationem,  qua  glan- 
dulam thymum  animalium  asphyxiam  hibernam 
agentium  majorem  reperiri  edoceamur1 2),  usum 
ejus  talem  vindicant,  ut  vicarias  pulmonum  ac- 
tiones sustineat  inter  asphyxiam  sanguinemque 
venosum  mutet  in  arteriosum.  Meditari  enim 
oportet,  non  glandulas  adiposas  permagnas,  circa 
pectus  et  collum  illorum  animalium  jacentes,  con- 
fundendas esse  cum  thymo,  ut  supra  memoravi; 
praeterea  in  foetu  mammalium,  cui  sane  maxima 
est  thymi  amplitudo,  munere  illo  fungitur  pla- 
centa, quae  vix  et  ne  vix  quidem  cum  thymo 
potest  comparari. 

Ti.edcmanni  quoque  sententiae  obiter  men- 
tionem faciam,  non  quod  vera  mihi  videatur, 
sed  quod  viri  studium  testatur,  rebus  e longin- 
quo petitis  aliquam  probabilitatis  speciem  conci- 
liandi. Persuasum  enim  habet3),  animalibus 


1)  Biel , dissert.  de  foraminis  ovalis  et  ductus  arte- 
riosi mutationibus.  Berol.  1827.  pag.  2. 

-)  Mueller  de  respiratione  foetus.  Coni,  physiol. 
Lips.  1823.  p.  13. 

Tiedemann , Bemerkungen  uber  die  Thymus  des 
Murmellhiers.  MeckeVs  Archiv  lid.  I.  pag.  481. 

asphyxia  hiberna  oppressis  humorem  chylo  ana- 
logum, sive  parum  oxydalum,  deponi  in  thymo, 
eamque  ob  causam  oxygenii  quantitatem  in  san- 
guine relative  adaugeri;  humorem  illum  rede- 
unte  aestate  resorberi  et  oxygenio  saturari. 
Quae  si  applicamus  in  foetum,  nonne  intra  men- 
ses septem  tanta  humoris  accumulatio  fiat  necesse 
est,  ut,  perrupta  glandula,  undique  dimanet,  vel 
ingentem  certe  intumescendam  elficiat,  quae 
resorptionis  processu  tardius  demum  possit  abo- 
leri? E contrario  observationibus  evictum  con- 
stat, thymum  adultiori  foetus  aetate  relative 
esse  minorem,  quam  teneriori  *). 

Quae  cum  ita  sint,  lectores  ex  me  quaerere, 
qualem  equidem  profitear  sententiam,  haud  ini- 
quum videtur.  Generatim  iis  me  suffragari  fa- 
teor, qui  thymum  in  diverticulorum  numerum 
referant,  non  chyli  quidem,  sed  sanguinis;  quam 
opinionem  brevibus  exsequar. 

Cerebrum,  pulmones  atque  renes  in  foelu 
nondum  provident  functionibus,  quapropter  evo- 
lutionem eorum  retardari  oporlet,  ne  aegrotent, 
etenim  organon  evolutum,  si  prohibetur  ab 
omni  functione,  certissime  morbis  implicatur. 
Yasa  sanguifera,  dudum  formata  ante  partum, 
pulmones,  cerebrum  et  renes  sanguine  obrue- 
rent, itaque  evolutionem  eorum  praematuram 
elficerent,  nisi  pars  sanguinis  affluentis  haud 
exigua  deduceretur  ad  diverticula  quaedam  et 
per  venas  eorum  remitteretur  ad  corporis  cen- 
trum. Quemadmodum  igitur  arteriae  thyreoi- 
deae superiores  et  inferiores,  e carotidibus  et 

*)  Bccker  1.  c.  pag.  39. 

subclaviis  provenientes,  sanguinis  affluxum  ad 
caput,  arteriae  suprarenales,  vel  ex  ipsis  rena- 
libus, vel  ex  aorta,  ante  arterias  renales,  origi- 
nem ducentes,  cursum  sanguinis  ad  renes  dimi- 
nuunt, ita  arteriae  thymicae,  quae,  ut  omittam 
ramulos  accessorios,  a thyreoideis  editos,  prae- 
sertim ex  mammariis  internis  (e  quibus  bronchia- 
les anteriores)  et  ex  aorta* 1)  (ex  qua  prodeunt 
bronchiales  posteriores)  originem  petunt,  sangui- 
nis partem  ad  pulmones  defluxuram,  thymo 
glandulae  advehunt,  quibus  fit,  ut  pulmonum 
nutritio  infringatur  et  intempestiva  evolutio  ca- 
veatur. Partu  exacto,  pulmonum  functio  per- 
inde ac  cerebri  et  renum  (horum  quidem  actio 
jam  paulo  prius)  auspicatur,  quamobrem  prom- 
tior  nutritio  atque  evolutio  requiritur.  Haec 
ita  tantum  contingere  potest,  ut  plus  iis  adve- 
hatur sanguinis,  siquidem  ad  hujus  molem  lym- 
phae plasticae  secretio  sese  conformat.  Quae- 
ritur autem,  quid  sit,  quod  sanguis,  antea  diver- 
ticula adire  solitus,  cursu  mutato  ad  viscera  de- 
bita feratur?  Partim  nisus  formativus  ipse , qui 
post  partum  major  effervescit  in  cerebro,  pul- 
monibus et  renibus,  sanguinem  allicere,  par- 
tim compressio  quaedam  diverticulorum  illius 
cursum  aliquatenus  mutare  videtur;  thymum  enim, 
pulmonibus  respiratione  coepta  expansis,  pressio- 
nem aliquam  experiri  itaque  minus  sanguinis  re- 
cipere, in  aprico  est;  verum  etiam  thyreoidea 
aliquid  offensae  ferre  videtur,  siquidem  larynx 
et  trachea  non  solum,  sed  pharynx  quoque 

0 Lucae  I.  c.  Zwcites  Heft  1812  pag.  34.  Eecker 

1.  c.  34  — 35. 

et  oesophagus  post  partum  magis  amplificantur, 
culis  igitur  colli  et  musculi  vel  super  vel  juxta 
thyreoideam  decurrentes,  tenduntur.  Glandu- 
las suprarenales  comprimi,  incertum  quidem  est, 
nisi  quis  diaphragmatis  motibus,  post  partum 
incipientibus,  aliquid  efficaciae  adscribere  velit; 
constat  vero,  renum  functionem  jam  ante  par- 
tum introduci  itaque  naturam  haud  dubie  nisu 
formativo  tempestive  mutato  sibi  consulere. 
Facile  autem  est  intellectu,  pristinum  sanguinis 
cursum  non  subito,  sed  pedetentim  mulari  eam- 
que  ob  causam  diverticulorum  nutritionem  et 
incrementum  non  derepente  infringi;  in  his 
enim  cerni  videtur  causa,  quod  volumem  eorum 
primo  vitae  anno  parum  mutetur.  Quo  autem 
gradu  pulmonum,  cerebri  et  renum  evolutio, 
augescente  sanguinis  affluxu,  accrescit,  eodem 
decrescere  debet  nutritio  diverticulorum , demta 
scilicet  majori  sanguinis  affluentis  parte. 

Maximum  decrementum  thymus  experiatur 
neccsse  est,  quum  pulmones  totum  paulatim 
thoracem  expleant  illamque  partem  adeo  com- 
primant, ut  nutritio  non  amplius  rite  admi- 
nistrari queat.  Quodsi  igitur  verum  est,  thy- 
mum eorum,  qui  a prima  inde  aetate  pulmo- 
num morbis  laborant,  saepe  praegrandem  repe- 
riri,  facile  suspicari  licet,  thymum  glandulam 
non  pulmonum  vices  ex  parte  sustinere,  sed 
propter  exilem  respirationem  primitivam  pulmo- 
numque mediocrem  expansionem  plus  sangui- 
nis, quam  par  sit,  post  partum  devehi  ad  thy- 
mum hujusque  nutritionem  atque  evolutionem 
praeter  normam  foveri. 

THESES  DEFENDENDAE. 


I. 

Causa  asphyxiae  hibernae  animalium  in 
certo  frigoris  gradu  est  ponenda. 

II. 

Pulmones  nonnihil  conferunt  ad  perficien- 
dam exspirationem. 

III. 

Thymus  diverticulum  est  sanguinis  pulmo- 
num in  foetu. 

IV. 

Cordis  morborum  diagnosis  difficillima. 

V. 

Arteriotomia  plane  est  rejicienda. 

VI. 

' V enaesectionum  usus  suppleri  nequit  aliis 
remediis. 


